9. pielikums
Iepirkuma “Sabiedrisko tualešu apsaimniekošana un 
pārvietojamo BIO tualešu noma Talsu pilsētā”, nolikumam

PAKALPOJUMA LĪGUMS PROJEKTS
[bookmark: _GoBack]Par pārvietojamo BIO tualešu nomu un apsaimniekošanu Talsu pilsētā

	Talsos,
	       ___._________________



Talsu pilsētas pārvalde, reģistrācijas Nr. 40900016884, tās _______________ personā, kurš darbojas saskaņā ar ________________________ (turpmāk – Pasūtītājs), no vienas puses, un
______________________, reģistrācijas Nr. ____________, tās __________ personā, kurš / - a darbojas saskaņā ar ______________ (turpmāk – Izpildītājs), no otras puses, (turpmāk abi kopā vai atsevišķi saukti arī Puses/Puse),
pamatojoties uz iepirkuma “Sabiedrisko tualešu apsaimniekošana un pārvietojamo BIO tualešu noma Talsu pilsētā”, identifikācijas Nr. TNP 2024/34 (turpmāk – Iepirkums), 2. daļas –Pārvietojamo BIO tualešu noma un apsaimniekošana Talsu pilsētā, rezultātiem, noslēdz šādu līgumu (turpmāk – Līgums):

1. LĪGUMA PRIEKŠMETS
1.1. Pasūtītājs uzdod Izpildītājam un Izpildītājs apņemas par atlīdzību pēc Pasūtītāja veiktajiem pasūtījumiem ar savu darbaspēku, darba rīkiem, ierīcēm un materiāliem nodrošināt pārvietojamo BIO tualešu (turpmāk – Objekti) nomu (kas ietver transportēšanu un izvietošanu) un apsaimniekošanu ikdienas un publisku pasākumu vajadzībām Talsu pilsētā (turpmāk – Pakalpojums), atbilstoši Līguma noteikumiem, Tehniskajai specifikācijai (1. pielikums), Finanšu piedāvājumam (2. pielikums) un Latvijas Republikas normatīvajiem aktiem, tai skaitā:
1.1.1. nodrošināt Objektu nomu un apsaimniekošanu publisku pasākumu vajadzībām Talsu pilsētā;
1.1.2. nodrošināt Objektu nomu un apsaimniekošanu Bērnu laukumā, Talsos; Skeitparka teritorijā Lielā ielā 22, Talsos; Brīvības ielā 29, Talsos; Kārļa Mīlenbaha ielā 32A, Talsos; 1. maija un Anša Lerha-Puškaiša ielas krustojumā, Talsos; “Antiņu” kapos, Saules ielā, Talsos; “Jaunajos” kapos, Miera ielā 4, Talsos; “Eglaines – Liepu” kapos, Ģibuļu pagastā un “Meža – Jauviņu” kapos, Friča Blumbaha ielā 12, Talsos, visā līguma darbības laikā.

2. LĪGUMA DARBĪBAS LAIKS UN PAKALPOJUMA IZPILDES TERMIŅI
2.1. Līgums stājas spēkā ar abpusēju parakstīšanas brīdi un ir spēkā līdz Pušu saistību pilnīgai izpildei.
2.2. [bookmark: _Ref83889691]Izpildītājs apņemas sniegt Pakalpojumu 12 (divpadsmit) mēnešus no Līguma spēkā stāšanās dienas.

3. SAMAKSAS NOTEIKUMI UN NORĒĶINU KĀRTĪBA
3.1. [bookmark: _Hlk97276785]Par Līgumā norādītā Pakalpojuma izpildi saskaņā ar Izpildītāja Finanšu piedāvājumu (Līguma 2. pielikums) tiek noteikta kopējā summa _______ EUR (___ euro), neieskaitot pievienotās vērtības nodokli (turpmāk – PVN) (turpmāk – Līgumcena). PVN no Līgumcenas ir ______ EUR (_______ euro), kopējā summa, ieskaitot PVN – ______ EUR (_______ euro), tai skaitā:
3.1.1. par Līguma 1.1.1. punktā norādītā Pakalpojuma veikšanu tiek noteikta summa _______________ EUR (___euro), neieskaitot PVN. PVN ir ______ EUR (_______ euro), kopējā summa, ieskaitot PVN – ______ EUR (_______ euro);
3.1.2. par Līguma 1.1.2. punktā norādītā Pakalpojuma veikšanu tiek noteikta summa _______________ EUR (___euro), neieskaitot PVN. PVN ir ______ EUR (_______ euro), kopējā summa, ieskaitot PVN – ______ EUR (_______ euro).
3.2. Līgumcenu Pasūtītājs samaksā Izpildītājam saskaņā ar Līguma noteikumiem ar nosacījumu, ka Izpildītājs izpilda Līgumā noteiktās saistības. PVN tiek maksāts saskaņā ar Latvijas Republikā spēkā esošajiem normatīvajiem aktiem.
3.3. Līgumcenā iekļauti visi valsts vai pašvaldību noteiktie nodokļi, nodevas un citas izmaksas (izņemot PVN), kas saistītas ar Pakalpojuma veikšanu, saskaņošanu un kompetento institūciju akcepta saņemšanu, ja tas nepieciešams saskaņā ar normatīvajiem aktiem.
3.4. Pasūtītājs veic samaksu par faktiski veikto ikmēneša Pakalpojumu 10 (desmit) darba dienu laikā pēc abpusēji parakstīta nodošanas-pieņemšanas akta parakstīšanas un rēķina saņemšanas dienas saskaņā ar Līgumam pievienoto Tehnisko specifikāciju un Finanšu piedāvājumu. Izpildītājs rēķinus sagatavo elektroniski, ievērojot Līgumā un normatīvajos aktos noteiktās prasības. Izpildītājs elektroniski sagatavoto rēķinu nosūta uz Pasūtītāja oficiālo e-pasta adresi  talsi.parvalde@talsi.lv.
3.5. Par samaksas dienu tiek uzskatīta diena, kad Pasūtītājs veicis Līgumā noteiktās naudas summas pārskaitījumu uz Izpildītāja bankas kontu.

4. PAKALPOJUMA IZPILDES NODOŠANA - PIEŅEMŠANA 
4.1. Par faktiski veikto ikmēneša Pakalpojumu par katru Objektu Izpildītājs sagatavo un paraksta Pakalpojuma izpildes nodošanas-pieņemšanas aktu divos eksemplāros un savlaicīgi iesniedz Pasūtītājam parakstīšanai.
4.2. Abpusēji parakstīts Pakalpojuma izpildes nodošanas-pieņemšanas akts ir savstarpējo norēķinu pamats, kas dod tiesības Izpildītājam izrakstīt pavadzīmi/rēķinu un saņemt samaksu par paveikto Pakalpojumu.
4.3. Pasūtītājam ir tiesības jebkurā laikā veikt Pakalpojuma izpildes pārbaudi Objektos un tā atbilstību Līguma un Tehniskās specifikācijas prasībām.
4.4. Ja pārbaudes laikā tiek konstatēts, ka Pakalpojums netiek veikts atbilstoši Līguma un Tehniskās specifikācijas prasībām, Pasūtītājs pieprasa Izpildītājam labot Pakalpojuma izpildi vai novērts kaitējumu, kas izdarīts, veicot Pakalpojumu.
4.5. Ja Līgums tiek izbeigts pirms termiņa, tad Pasūtītājs pieņem līdz Pakalpojuma izpildes pārtraukšanas datumam faktiski izpildītos Pakalpojumus par attiecīgajiem Objektiem ar nodošanas-pieņemšanas aktu, kurā tiek fiksēti faktiski izpildītie Pakalpojumi konkrētajiem Objektiem, kā arī aprēķināta faktiski izmaksājamā summa.

5. PUŠU SAISTĪBAS
5.1. Izpildītāja pienākumi:
5.1.1. veikt Pakalpojumu saskaņā ar Līguma nosacījumiem, ievērojot normatīvos aktus, kas regulē Pakalpojuma izpildi;
5.1.2. nodrošināt Līguma 1.1.2. punktā norādītos Pakalpojumus katru dienu saskaņā ar Tehnisko specifikāciju;
5.1.3. nodrošināt Līguma 1.1.1. punktā norādīto Pakalpojumu saskaņā ar Pasūtītāja sagatavotu darba uzdevumu un Tehnisko specifikāciju;
5.1.4. līdz katra mēneša 15 (piecpadsmitajam) datumam iesniegt Pasūtītājam Pakalpojuma izpildes nodošanas-pieņemšanas aktus par iepriekšējā mēnesī veiktajiem Pakalpojumiem, atbilstoši Līgumam un tā pielikumiem;
5.1.5. tehnisko problēmu seku novēršanas darbus uzsākt ne vēlāk kā 2 (divas) stundas pēc informācijas saņemšanas uz norādīto kontakttālruni pie tualetes ieejas;
5.1.6. uzņemties atbildību par darba drošības noteikumu, sanitāro prasību un citu normatīvo aktu ievērošanu.
5.2. Izpildītājs nav tiesīgs ar Līgumu nodibinātās saistības nodot trešajai personai bez Pasūtītāja rakstiskas piekrišanas.
5.3. [bookmark: _Ref82818555]Pasūtītāja pienākumi:
5.3.1. norēķināties ar Izpildītāju par kvalitatīvi veiktu Pakalpojumu saskaņā ar Līguma nosacījumiem;
5.3.2. nodrošināt Izpildītāja veiktā Pakalpojuma kontroli un kvalitātes pārbaudi;
5.3.3. nodrošināt Izpildītājam iespēju pildīt Līgumā noteiktās saistības;
5.3.4. sagatavot un izsniegt darba uzdevumu par tualešu izvietošanu, plānu un skaitu pasākumu laikā, ne vēlāk kā 5 (piecas) dienas pirms plānotajiem pasākumiem.
5.4. Puses savstarpēji ir atbildīgas par otrai Pusei vai trešajām personām nodarītajiem zaudējumiem, ja tie radušies vienas Puses vai tās darbinieku, kā arī šīs Puses Līguma izpildē iesaistīto trešo personu darbības vai bezdarbības, tai skaitā rupjas neuzmanības, ļaunā nolūkā izdarīto darbību vai nolaidības rezultātā.

6. PUŠU ATBILDĪBA PAR LĪGUMA PĀRKĀPUMIEM
6.1. Par līgumsaistību neizpildi vai nepilnīgu izpildi Puses ir atbildīgas saskaņā ar Latvijas Republikā spēkā esošajiem normatīvajiem aktiem un Līguma noteikumiem.
6.2. Ja Izpildītājs neveic Pakalpojumu atbilstoši Līguma 5.1.2. un 5.1.3. punktā norādītajam, Pasūtītājs ir tiesīgs piemērot Izpildītājam līgumsodu 0,5% (nulle komats piecu procentu) apmērā no kopējās Līgumcenas par katru nokavēto dienu, bet ne vairāk kā 10% (desmit procenti) no Līgumcenas.
6.3. Ja Izpildītājs Līguma darbības laikā atsakās no Līguma turpmākās izpildes, tad Pasūtītājs ir tiesīgs piemērot Izpildītājam līgumsodu 10 % (desmit procentu) apmērā no Līgumcenas, izņemot Līguma 10.6. punktā uzskaitītajos gadījumos. 
6.4. Ja Pasūtītājs kavē Līgumā noteiktās Līgumcenas samaksas termiņu, tad Izpildītājam ir tiesības piemērot Pasūtītājam līgumsodu 0,5% (nulle komats piecu procenta) apmērā no kavētā rēķina summas par katru kavējuma dienu, bet ne vairāk kā 10% (desmit procenti) no neapmaksātā rēķina summas.
6.5. Ja izpildītais Pakalpojums neatbilst Līgumā noteiktajām prasībām, Izpildītājam nekavējoties ir jānovērš pieļautās kļūdas un neprecizitātes. Pasūtītājs samaksā Izpildītājam tikai par to Pakalpojuma izpildi, kas ir pienācīgi veikta.
6.6. Ja Izpildītājs nespēj veikt Pakalpojumu Līgumā noteiktajā kārtībā vai termiņā, Pasūtītājam ir iebildumi par Pakalpojuma izpildes kvalitāti vai to atbilstību Līguma noteikumiem vai Izpildītājs atsakās vai vilcina nepilnību novēršanu vairāk kā par 5 (piecām) darbdienām (vai citā Līgumā noteiktā termiņā), tad Pasūtītājs ir tiesīgs pieprasīt papildu darbaspēka piesaistīšanu vai arī attiecīgos darbus nodot izpildei trešajai personai. Šādā gadījumā Izpildītājs sedz Pasūtītājam visus radušos izdevumus un zaudējumus. Tas neatbrīvo Izpildītāju no pārējo Līguma saistību izpildes.
6.7. Puse samaksā līgumsodu otrai Pusei 10 (desmit) darba dienu laikā no Pakalpojuma defekta akta vai pretenzijas par 6.2. punktā minēto kavējumu vai 6.3. punktā minētā samaksas nokavējuma saņemšanas. Pasūtītājam ir tiesības ieskaita kārtībā samazināt Izpildītājam maksājamo rēķinu tādā apmērā, kāda ir aprēķinātā līgumsoda summa.
6.8. Līgumsoda samaksa neatbrīvo Puses no pārējo ar Līgumu uzņemto saistību vai no tā izrietošo saistību izpildes.

7. LĪGUMA IZPILDĒ IESAISTĪTIE APAKŠUZŅĒMĒJI UN TO NOMAIŅA
7.1. Līguma izpildē Izpildītājs piesaista savā piedāvājumā norādīto kontaktpersonu un apakšuzņēmējus[footnoteRef:1]. Izpildītājs ir atbildīgs par piesaistītās kontaktpersonas un apakšuzņēmēju veiktā darba atbilstību Līguma prasībām. [1:  Tagad un turpmāk slīprakstā attiecināms, ja tādus plāno iesaistīt. Ja apakšuzņēmēji netiek iesaistīti Līguma izpildē, tad pie līguma noslēgšanas slīprakstā attiecināmais ir dzēšams.] 

7.2. Izpildītājs apņemas nekavējoties paziņot Pasūtītājam par jebkurām izmaiņām apakšuzņēmēju sarakstā norādītajā informācijā, kā arī papildināt un iesniegt informāciju par apakšuzņēmējiem, kas tiek iesaistīti Līguma izpildē pēc Līguma spēkā stāšanās dienas.
7.3. Piedāvājumā (saskaņā ar iesniegto piedāvājumu Iepirkumā) norādītās kontaktpersonas nomaiņa pieļaujama tikai Līgumā noteiktajā kārtībā un gadījumos, ja ir saņemta Pasūtītāja rakstveida piekrišana attiecīgā speciālista nomaiņai.
7.4. Izpildītājs nav tiesīgs bez saskaņošanas ar Pasūtītāju veikt apakšuzņēmēju sarakstā norādīto apakšuzņēmēju nomaiņu un/vai iesaistīt papildu speciālistus un apakšuzņēmējus Līguma izpildē.
7.5. Pasūtītājs pieņem lēmumu atļaut vai atteikt Izpildītāja piedāvājumā norādīto kontaktpersonu un/vai apakšuzņēmēju sarakstā norādīto apakšuzņēmēju nomaiņu vai jaunu apakšuzņēmēju un/vai speciālistu  iesaistīšanu Līguma izpildē, ne vēlāk kā 5 (piecu) darba dienu laikā no dienas, kad Pasūtītājs ir saņēmis visu informāciju un dokumentus, kas nepieciešami lēmuma pieņemšanai saskaņā ar Līguma un Publisko iepirkumu likuma noteikumiem. Par pieņemto lēmumu Pasūtītājs rakstveidā paziņo Izpildītājam.
7.6. Pasūtītājs lemjot par piedāvājumā norādītā personāla vai apakšuzņēmēja nomaiņu, ievēro Publisko iepirkumu likuma 62. panta otro, trešo, ceturto, piekto un sesto daļu, kā arī Starptautisko un Latvijas Republikas nacionālo sankciju likuma 11.1 pantā noteikto.

8. NEPĀRVARAMA VARA
8.1. Puses neatbild par šajā Līgumā noteikto saistību neizpildi vai nepienācīgu izpildi, ja tā saistīta ar nepārvaramas varas radītiem apstākļiem. Nepārvarama vara ir tādi ārkārtēji apstākļi, kurus Puses nevarēja paredzēt vai novērst, tai skaitā, dabas katastrofas, ugunsgrēki, karadarbība, masu nekārtības, streiki un citi apstākļi, kas nav pakļauti pušu saprātīgai kontrolei.
8.2. Puse, kas nokļuvusi nepārvaramas varas apstākļos, nekavējoties informē par to otru Pusi rakstiski 5 (piecu) darba dienu laikā pēc nepārvaramas varas iestāšanās un ziņojumam pievieno izziņu, kuru izsniegušas kompetentas iestādes un kura satur minēto apstākļu raksturojumu un apstiprinājumu.
8.3. Ja minēto apstākļu dēļ Līgums nedarbojas ilgāk par 2 (diviem) mēnešiem, katrai Pusei ir tiesības atteikties no Līguma izpildes, par to rakstveidā brīdinot otru Pusi vismaz 15 (piecpadsmit) dienas iepriekš. Šajā gadījumā neviena no Pusēm nevar prasīt atlīdzināt zaudējumus, kas radušies šī Līguma pārtraukšanas rezultātā.

9. SAZIŅAS KĀRTĪBA
9.1. Pušu pārstāvji:
9.1.1. [bookmark: _Ref82818595]Pasūtītāja pārstāvis, kurš ir atbildīgs par Līguma administrēšanu un ir tiesīgs parakstīt Pakalpojuma izpildes nodošanas-pieņemšanas aktu un / vai Preču pavadzīmi / rēķinu Pasūtītāja vārdā ir _________________________________.
9.1.2. Izpildītāja pārstāvis, kurš ir atbildīgs par Līguma administrēšanu Izpildītāja vārdā ir ___________________________________. 
9.2. Jebkuri paziņojumi Pusēm Līguma sakarā tiek nosūtīti uz juridiskajām adresēm vai e-pasta adresēm, kas norādītas Līgumā. Par paziņojumu nosūtīšanas adreses maiņu Pusēm ir ne vēlāk kā 5 (piecu) dienu laikā pēc adreses maiņas rakstiski jāinformē otra Puse.
9.3. Ja paziņojumi tiek nosūtīti kādai no Pusēm ar pastu uz Līgumā norādīto adresi, tie tiek uzskatīti par saņemtiem septītajā dienā no dienas, kad sūtījums pastā reģistrēts kā nosūtāmais dokuments. 
9.4. Ja paziņojumi sūtīti pa elektronisko pastu, tie uzskatāmi par saņemtiem nākošajā darba dienā pēc to nosūtīšanas dienas, izņemot, ja tajā pašā dienā tiek saņemts otras Puses atbildes elektroniskais pasts.
9.5. Ja paziņojums tiek nodots personīgi Pusei, tiek uzskatīts, ka adresāts ir saņēmis šo paziņojumu nodošanas dienā.

10. LĪGUMA GROZĪŠANAS, PAPILDINĀŠANAS, LAUŠANAS UN STRĪDU RISINĀŠANAS KĀRTĪBA
10.1. Līgumu var papildināt, grozīt vai izbeigt, Pusēm savstarpēji rakstveidā vienojoties. Jebkuri Līguma grozījumi vai papildinājumi tiek noformēti rakstveidā, un kļūst par Līguma neatņemamām sastāvdaļām. Līguma grozījumi stāsies spēkā, kad abas Puses to parakstījušas.
10.2. Līguma izpildes laikā var tikt veiktas Līgumcenas izmaiņas, kas pamatotas ar izmaiņām normatīvajos aktos, materiālu, kas nepieciešami Pakalpojuma izpildē, sadārdzinājumu (ja attiecīgās patēriņa grupas inflācijas līmenis pārsniedz 5%) vai Pakalpojuma apjoma izmaiņām.
10.3. Rodoties nepieciešamībai pēc Līgumcenas izmaiņām, Izpildītājs iesniedz Pasūtītājam iesniegumu, pievienojot klāt pierādošus dokumentus, kas apliecina Līgumcenas izmaiņas.
10.4. Veicot Līgumcenas grozījumus, Puses ievēro Publisko iepirkumu likuma 61. panta nosacījumus. Līgumcenas izmaiņas nedrīkst pārsniegt šādas robežas:
10.4.1. 50% (piecdesmit procentus) apmērā no sākotnējās Līgumcenas Publisko iepirkumu likuma 61. panta trešās daļas 2. un 3. punktā noteiktajos gadījumos;
10.4.2. 10% (desmit procentus) apmērā no sākotnējās Līgumcenas Publisko iepirkumu likuma 61. panta piektās daļas noteiktajos gadījumos.
10.5. Pasūtītājam ir tiesības atkāpties no Līguma šādos gadījumos:
10.5.1. Izpildītājs ir patvaļīgi pārtraucis Līguma izpildi;
10.5.2. Izpildītājs nav sasniedzams juridiskajā adresē;
10.5.3. ir pasludināts Izpildītāja maksātnespējas process, apturēta vai pārtraukta tā saimnieciskā darbība, uzsākta tiesvedība par Izpildītāja bankrotu vai, tiek konstatēti citi apstākļi, kas, liedz vai liegs Izpildītājam turpināt Līguma izpildi saskaņā ar Līguma noteikumiem vai kas negatīvi ietekmē Pasūtītāja tiesības, kuras izriet no Līguma;
10.5.4. Līgumu nav iespējams izpildīt tādēļ, ka Līguma izpildes laikā Izpildītājam (tai skaitā tā valdes vai padomes loceklim, patiesā labuma guvējam, pārstāvēt tiesīgajai personai, prokūristam vai personālsabiedrības biedram, ja Izpildītājs ir personālsabiedrība) ir piemērotas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts noteiktās sankcijas;
10.5.5. Izpildītājs saistībā ar Līguma noslēgšanu vai Līguma izpildes laikā ir sniedzis nepatiesas vai nepilnīgas ziņas vai apliecinājumus;
10.5.6. Izpildītājs saistībā ar Līguma noslēgšanu vai izpildi ir veicis prettiesisku darbību;
10.5.7. Izpildītājs pārkāpj vai nepilda citu būtisku Līgumā paredzētu pienākumu, t.sk., ja par Līguma noteikumu pārkāpumiem Izpildītājam piemēroto līgumsodu kopsumma veido 10%  (desmit procenti) no kopējās Līgumcenas;
10.6. Izpildītājam ir tiesības lauzt Līgumu šādos gadījumos:
10.6.1. Pasūtītājs pieprasa veikt darbības, kas ir pretrunā ar Pakalpojumu reglamentējošiem normatīvajiem aktiem;
10.6.2. Pasūtītājs neveic maksājumus un līgumsods sasniedz 10% (desmit procenti) no Līgumcenas.
10.7. Ja Līgums tiek izbeigts priekšlaicīgi, Izpildītājam 14 (četrpadsmit) dienu laikā jāiesniedz rēķins par faktiski izpildīto Pakalpojumu un visa Pakalpojuma izpildes apliecinoša dokumentācija.
10.8. Līgums tiek izbeigts paziņojuma kārtībā. Līgums ir uzskatāms par izbeigtu, ja paziņojuma adresāts 15 (piecpadsmit) dienu laikā no paziņojuma nosūtīšanas ierakstītā sūtījumā uz adresāta juridisko adresi nenovērš darbības / bezdarbības, kas ir pamats Līguma vienpusējai izbeigšanai.
11. CITI NOTEIKUMI 
11.1. Līguma noteikumi un Līguma noslēgšanas un izpildes gaitā Pušu saņemtā informācija un dokumenti no otras Puses ir konfidenciāli. Puses apņemas bez otras Puses rakstiskas piekrišanas neizpaust konfidenciālu informāciju trešajām personām, izņemot normatīvajos aktos noteiktajā kārtībā un gadījumos valsts institūciju pārstāvjiem.
11.2. Pusēm ir tiesības apstrādāt no otras Puses iegūtos fizisko personu datus, kā arī Līguma izpildes laikā iegūtos fizisko personu datus, tikai ar mērķi nodrošināt Līgumā noteikto saistību izpildi, ievērojot normatīvajos aktos noteiktās prasības šādu datu apstrādei un aizsardzībai, tajā skaitā no 2018. gada 25. maija, ievērojot Eiropas Parlamenta un Padomes 2016.gada 27.aprīļa Regulas (ES) 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) prasības.
11.3. Visi strīdi, kas rodas starp Pusēm uz Līguma pamata, tiek risināti sarunu ceļā. Ja savstarpēja vienošanās netiek panākta, jebkurš strīds, nesaskaņa vai prasība, kas izriet no Līguma tiek izšķirti Latvijas Republikas tiesās saskaņā ar Latvijas Republikas tiesību aktiem.
11.4. Ja kāds no Līguma noteikumiem tiek atzīts par spēkā neesošu, pārējie Līguma noteikumi paliek spēkā, ciktāl  tos neatceļ spēku zaudējušie Līguma noteikumi.
11.5. Līgums ir sagatavots un parakstīts uz  __ (_______) lapām 2 (divos) eksemplāros, no kuriem 1 (viens) atrodas pie Pasūtītāja un 1 (viens) – pie Izpildītāja.
(vai)[footnoteRef:2] [2:  Jānorāda viens no variantiem. Liekais jāizdzēš.] 

Līgums sagatavots un parakstīts elektroniski ar drošu elektronisko parakstu, kas satur laika zīmogu un tas ir pieejams abām Pusēm. Līguma parakstīšanas datums ir pēdējā parakstītāja pievienotā laika zīmoga datums un laiks.
11.6. Līgumam, kā tā neatņemamas sastāvdaļas, pievienoti sekojoši pielikumi: 
11.6.1. 1. pielikums – Tehniskā specifikācija uz _ (_____) lapām;
11.6.2. 2. pielikums – Finanšu piedāvājums uz _ (_____) lapām.

12. PUŠU REKVIZĪTI UN PARAKSTI

